પારસમાં એક દૈવી ગુણ છે કે, એનાં સ્પર્શથી લોખંડ સુવર્ણમાં ફેરવાઇ જાય છે. ભગવાન શ્રી મહાવીર અને પૂર્ણબ્રહ્મ પરમાત્માની અસીમ કૃપા પ્રાપ્ત એવા ॐઋષિનાં દર્શનમાત્રથી, તેમણે પ્રદાન કરેલ મંત્ર તથા આશીર્વાદની અમોઘ શક્તિથી જે વ્યક્તિનાં ચહેરા પર દુઃખની કાલિમા છવાયેલી હોય છે તેનાં જીવનમાં સુખની, આનંદની લાલીમા ફેલાઇ જાય છે. ॐકાર સંપ્રદાયનાં આર્ષદ્રષ્ટા અને સ્થાપક તેમજ ચમત્કારિક પરિણામો આપી રહેલ ॐકાર ચાલીસાનું સર્જન કરનાર પ.પૂ. સંતશ્રી ॐઋષિ પ્રિતેશભાઇની જીવનયાત્રા અત્યંત વિસ્મયકારી અને આશ્ચર્યની સાથે આનંદ ઉપજાવે એવી છે.